text: El-selskaber klar til storm
  05 december 2013 kl. 10.01
  De store lokale el-selskaber er klar til at tackle den varslede storm Bodil. Det melder både Trefor i trekant-området og SE i Syd- og Sønderjylland.
  Begge selskaber følger vejrudsigt og varsler minut for minut, og vi forventer på nuværende tidspunkt ikke nogle større konsekvenser af stormen.
  Med 30 teknikere i marken, 16 personer i kontrolrummet og et elnet der er godt gemt væk for stormen under jorden, har SE ro i maven forud for et døgn, der vil stå i stormens tegn.
  Allerede fra morgenstunden torsdag er beredskabet etableret og de vil dag og nat sikre, at kunderne vil få en hurtig og effektiv service, skabe overblik over situationen, fjernstyre elnettet og sikre koordineringen med 30 teknikere i marken.
  